રાજકોટ મનપામાં શનિવારે મળનારી જનરલ બોર્ડની બેઠકમાં તડાફડીના એંધાણ વર્તાઇ રહ્યા છે. સતત ત્રણ બેઠકમાં ગેરહાજર રહેતા કોંગી કોર્પોરેટર ધર્મિષ્ઠાબા જાડેજાને ગેરલાયક ઠેરવવામાં આવતા ભાજપ ગેલમાં છે ત્યારે પ્રદેશ કોંગ્રેસે. પણ ગંભીર નોંધ લીધી હોય તેમ તમામ કોંગી કોર્પોરેટરને વ્હીપ આપવાનો આદેશ કર્યો છે. જેથી કોંગ્રેસના 32 કોર્પોરેટરે આ વખતના જનરલ બોર્ડમાં ફરજ્યાત હાજર રહેવું પડશે. ભાજપ અને કોંગ્રેસના 23 નગરસેવકોએ 70 થી વધુ પ્રશ્નો પૂછ્યા છે અને 4 દરખાસ્ત પણ આવી છે. ત્યારે કોંગ્રેસે પણ આશ્ચર્યજનક કાર્યક્રમની જાહેરાત કરી હોવાથી શનિવારનું જનરલ બોર્ડ તડાફડીનું બોર્ડ બની રહે તેવા એંધાણ વર્તાઇ રહ્યા છે.